Penjara Pusat Baghdad

Penjara Pusat Baghdad atau dahulu Penjara Abu Ghraib (Bahasa Arab: سجن أبو غريب‎ Sijn Abu Ghuraib) ialah sebuah penjara yang terletak di bandar Abu Ghraib, Iraq, 32 kilometer di barat Baghdad. Bangunan penjara ini merangkumi 280 ekar (115 ha) dengan jumlah 24 menara kawalan. Terdapat lima kawasan berpagar dalam kawasan tersebut. Sel tahanan dalam penjara tersebut seluas empat kali empat meter dan mengurung 40 tahanan setiap satu. Ketika dalam pemerintahan rejim Ba'ath, ia dikenali sebagai Penjara Abu Ghraib (atau Pusat Penyeksaan Saddam) dan mempunyai reputasi sebagai pusat penyeksaan.

Sejarah

Ketika ini pihak Pakatan Amerika Syarikat menggunakan tempat ini sebagai Kemudahan Pembetulan Baghdad, walaupun ia kekal dikenali dengan nama rasmi asalnya. Pada penghujung April 2004, rancangan 60 Minutes II menyiarkan cerita mengenai salah layanan dan penderaan tahanan Iraq oleh sekumpulan kecil tentera Amerika Syarikat. Cerita tersebut termasuk gambar penderaan tahanan.
 
Nota: Rencana ini mengandungi gambar salah layan tahanan, termasuk gambar mayat.

Di bawah Saddam Hussein

Di bawah rejim Saddam Hussein, kemudahan ini berada di bawah kawalan "Directorate of General Security" (Amn al-Amm) dan merupakan tapak penyiksaan dan pembunuhan beribu-ribu tahanan politik—sehingga 4000 tahanan dipercayai telah  dibunuh di sini pada tahun 1984 sahaja. 
Seksyen politik di Abu Ghraib dibahagikan kepada sayap "terbukan" dan "tertutup". Sayap terbuka hanya untuk mereka yang berfahaman "Syiah". Mereka tidak dibenarkan menerima pelawat atau sebarang hubungan luar. 
Tahanan Pakatan ditahan dan disiksa di Abu Ghraib ketika Perang Teluk, termasuk pasukan peronda SAS British Bravo Two Zero.
Pada tahun 2001 penjara ini dipercayai mengandungi seramai 15,000 tahanan. Beratus-ratus Kurdish Syiah dan rakyat Irak bangsa Iran telah dilaporkan di tahan di sana tanpa berita dan tuduhan semenjak permulaan perang Iran-Iraq. Tahanan sering dihapuskan. Pengawal memberi makan plastik lerai kepada tahanan. Terdapat tuduhan bahawa sebahagian tahanan dijadikan bahan uji kaji senjata kimia dan biologi Iraq.
Penjara Abu Ghraib sedang diperluaskan sebelum penjajahan Iraq 2003.
Apabila regim Saddam Hussein tumbang, kemudahan ini dirompak oleh bekas tahanan.

Di bawah penjajah diketuai Amerika Syarikat

Semenjak kejatuhan regim Ba'athist penjara ini telah digunakan sebagai pusat tahanan oleh pakatan diketuai Amerika Syarikat yang menjajah Iraq, menahan lebih dari 5,000 orang, sesetengahnya dituduh pemberontak, sesetengah dituduh penjenayah dan yang lain tanpa tuduhan.

Laporan Jeneral Taguba

Menurut laporan lima puluh tiga muka surat yang disediakan oleh Major General Antonio Taguba dari tentera Amerika Syarikat, ketika dalam tahun pertama penjara  Abu Ghraib beroperasi di bawah seliaan Amerika Syarikat, dianggarkan 60% daripada tahanan di penjara Abu Ghraib bukannya "ancaman kepada masyarakat." Proses penyaringan amat lemah sehinggakan orang awam yang tidak bersalah sering ditahan tanpa had. Seawal Jun 2003, Amnesti Antarabangsa menyeru penyiasatan berkecuali mengenai sistem tahanan Amerika Syarikat di Iraq, berasaskan gambaran tidak direkodkan mengenai keadaan di dalamnya.
Rujukan Seymour M. Hersh kepada laporan Jeneral dalam "Torture at Abu Ghraib" (Penyiksaan di Abu Gharaib),  pada  isu 10 Mei 2004 dalam The New Yorker. Tuduhan lain mengenai salah layanan yang serius oleh tentera Amerika Syarikat dan Birtish diacukan kepada pusat tahanan Abu Ghraib dan pusat tahanan lain di Iraq. Pada Januari 2004, seorang MP menjumpai gambaran digital mengenai penderaan pada CD-ROM ketika dia memproses gambar bagi rakan tentera. Dia melaporkan gambar tersebut, menyebabkan komander pakatan Lt. General Ricardo Sanchez untuk memerintah Taguba untuk menyiasat. Dua penyiasatan lanjut turut dijalankan.
Laporan rahsia Taguba, bertarikh 4 April 2004, menuduh penjara Abu Ghraib luar kawalan. Pengawal mencipta undang-undang mereka sendiri dan menyelia menurut pereturan mereka sendiri dan penyelia menyokong tindakan mereka. Kaki tangan tidak mengawasi tahanan, tidak mengira tahanan mereka, dan tidak menyimpak rekod mengenai beberapa dozen yang lepas lari. Kemudahan ini mempunyai terlalu ramai tahanan dan terlalu sedikit pengawal. Latihan bagi pengawal tidak mencukupi, dan penyelia tidak membuat lawatan ke kemudahan ini secara sendiri. Pegawai tinggi tentera bertelagah samaada polis tentera atau perisik tentera sepatutnya berkuasa. Layanan tahanan berbeza antara giliran dan kawasan penjara.
Laporan Taguba juga menuduh pegawai perisik dan anggota Kompeni Polis Tentera 372 "372nd Military Police Company", yang bertanggung jawab dalam keselamatan, terbabit dalam penderaan direkodkan. Berlawanan dengan peraturan Tentera, komander membenarkan pegawai perisik untuk menggunakan polis tentera untuk "loosen up" (melemahkan) tahanan sebelum soal siasat.
Pada masa laporan Taguba siap, 17 tentera dan pegawai, termasuk Brigadier General Janis Karpinski, dibebaskan dari bertugas. Enam tentera menghadapi perbicaraan tentera "courts-martial" dan kemungkinannya dipenjara disebabkan oleh peranan mereka dalam kejadian tersebut. Tuduhan terhadap mereka termasuk cuai dalam tugas, salah layanan, serangan menyebabkan kecederaan "aggravated assault" dan memukul "battery".

Penyiasatan dalaman lain

Satu daripada penyiasatan dalaman lain dijalankan bagi menyiasat samada penderaan ini digalakkan oleh pegawai perisik atau kontraktor awam.
Karpinski, yang mengetuai Brigade 800 menyelia pengawal di pusat tahanan Amerika Syarikat di Iraq, termasuk di Abu Ghraib. 372 berada di bawah beliau. Dia menuduh bahawa dia telah memberi amaran kepada ketuanya mengenai penderaan, tetapi dia berkata bahawa "mereka mahu perkara itulenyap". Permohonan beliau untuk tambahan kaki tangan dan sumber diabaikan.

Kejadian lain

Pada November 2003, tiga tentera wanita  Amerika Syarikat yang diletakkan di penjara Abu Ghraib sedang mandi apabila mereka mendapati kapten Leo V. Merck merangkak sedang merakamkan gambar mereka dengan kamera digital. Pada keesokkan harinya wanita tersebut melaporkan Merck kepada pihak berkuasa. Pengeledahan komputer kerajaannya menjumpai lebih banyak gambar yang tidak sesuai. Merck dihadapkan ke mahkamah tentera.

Tindak balas pejuang kebebasan Iraq

Rentetan daripada gambar penyiksaan tahanan Iraq oleh pihak Amerika Syarikat, seorang ahli perniagaan Amerika Syarikat, Nicholas Berg telah ditahan dan dibunuh dan kepalanya dipenggal, pada bulan May 2004.

Susulan kejadian

Pada 2009, beberapa gambar baru yang menunjukkan penyiksaan tahanan di pusat tahanan di Iraq dan Afghanistan membuktikan bahawa penyiksaan itu adalah lebih berleluasa daripada apa yang diakui oleh kerajaan Amerika Syarikat. Kerajaan Amerika menghalang penyiaran gambar-gambar baru dengan mendakwa bahawa ia akan membahayakan nyawa tentera penceroboh di Iraq dan Afghanistan. Berikutan dari itu American Civil Liberties Union (ACLU) telah membawa kes itu ke mahkamah. Kerajaan Amerika Syarikat kini sedang menimbangkan bagi meluluskan akta khusus bagi menyembunyikan bukti penyiksaan oleh tentera-tentera Amerika Syarikat terhadap tahanan mereka.